title: Virginia Bolten
text: Bak 1889 radimi stakera ke Haymarket Square koe Chicago koe Tanarasokeem, dodelaf lizor gorar da kot taneaf viel ke alubeaksat di tir walvedeyaf vielcek ta lyumara. Bak balemeaksat ke 1890 koe Rosario, rijay ke Walvedeyafa Gesia dem Kobasikeem zo redur. Virginia is yona nikya va exaksara djukugrustad. Darevielon ina gan ardial zo soper aze zo kalerur kire va dask ke Walvedeyafa Neda ke Buenos Aires is nuyevafa galbedura kabdue ixepe ke gola al anamzilir, kire va « kruldesa seltafa vura » al vajiker.